નવી દિલ્હીઃ આર્મીમાં સૈનિકો અને અધિકારીઓના સોશિયલ મીડિયાના ઉપયોગને લઈને અવારનવાર પ્રતિબંધની વાતો આવે છે. જોકે, આર્મી ચીફ જનરલ બિપિન રાવતે સ્પષ્ટ કર્યું છે કે સોશિયલ મીડિયા અથવા સ્માર્ટફોનના ઉપયોગ પર પ્રતિબંધ નથી લગાવી શકતો. તેણે કહ્યું કે જવાનોને સ્માર્ટફોનના ઉપયોગ પર પ્રતિબંધ મૂકવા કરતાં તેને સલામત રીતે ઉપયોગ કરવાની માહિતી આપવામાં આવશે. જેથી સોશિયલ મીડિયાનો ઉપયોગ કરીને વિરોધીઓ જે ભ્રમ ફેલાવી રહ્યાં છે તેને કાઉન્ટર કરી શકાય. આ માટે આર્મીની અંદર એક અલગ સંગઠન બનાવવાની કવાયત પણ ચાલી રહી છે.